3.Istraživački+zadaci+za+učenike

=** Istraživački zadaci: **= // Književnu građu za roman „Seobe“ Crnjanski je crpio iz tri osnovna izvora: // // -iz istorije srpskog naroda koju je kao istoričar poznavao i proučavao, // // -iz Memoara Simeona Piščevića // // -iz sopstvenog iskustva austrougarskog vojnika koji je morao ratovati „po tuđoj volji i za tuđ račun“. //


 * Kako bi bio spreman da razumeš sadržaj romana „Seobe“, predlažem ti da prema svojim sposobnostima i afinitetima izabereš istraživačke zadatke pomoću kojih ćeš se pripremiti za čas: **

__ I grupa __ -Obnovi svoje znanje o seobama srpskog naroda u 18. veku. (Na internetu možeš pronaći mnoštvo informacija o **[|vekovnim seobama]** na koje je naš narod bio prinuđen.) -Prelistaj sadržaj **[|Memoara Simeona Piščevića]**. -Obavesti se o sadržaju romana „Dnevnik o Čarnojeviću“. -Poslušaj poemu **[|„Stražilovo“]** u interpretaciji Miloša Crnjanskog. -Pročitaj po izboru nekoliko pesama iz zbirke **[|„Lirika Itake“]** i pokušaj da uspostaviš vezu između naziva i sadržaja zbirke, romana „Seobe“, „Stražilova“ i „Dnevnika o Čarnojeviću. -Prouči **kartu Evrope** i pokušaj da obeležiš putanju kojom se kretao Slavonsko-podunavski puk. -Predlažem ti da pogledaš film **„Seobe“**, Aleksandra Saše Petrovića. -U pristupu delu imaj na umu **sumatraizam** kao pesnički program Miloša Crnjanskog.

__ II grupa __ -Obrati pažnju na izgled prostora i materijalni svet u romanu „Seobe“ usredsređujući se na četiri praelementa (zemlju, vodu, vazduh i vatru). U kojim oblicima su ovi elementi predstavljeni u delu? -Uporedi simboliku koju ti daješ pomenutim elementima sa značenjem koje misliš da imaju u romanu. -Kako su predstavljeni dom i zavičaj? -Razmisli u kakvom su odnosu pejzaž i čovek u „Seobama“. -Suprotstavi svom doživljaju prostora u romanu sliku koju u tvojim mislima stvara naslov prvog i poslednjeg poglavlja i lajtmotiv dela: „Beskrajni plavi krug. U njemu zvezda.“

__ III grupa __ -Primetio si da pisac gotovo sva događanja, stanja, razmišljanja saopštava u formi doživljenog govora. Iz čije perspektive nam je na taj način predočena radnja romana? -U romanu gotovo da nema dijaloga. Kakvo značenje tebi predstavlja taj „nedostatak“? -Kakav odnos prema prošlosti, sadašnjosti i budućnosti imaju junaci romana? -Izaberi lik (Vuk Isakovič, Aranđel Isakovič, gospoža Dafina) i pripremi se da u njegovo ime govoriš u prvom licu odgovarajući na pitanja: Ko sam ja? Šta želim, a šta mi se događa? Da li sam ispunjen i srećan? Zašto je to tako? -Pronađi šta je zajedničko, a šta različito u pomenutim likovima.

__ IV grupa __ Primećuješ da roman ima 10 poglavlja i da prvo i poslednje nose isti naslov. Ako zamisliš godišnji ciklus kroz koji u ratovanju prolazi Slavonsko-podunavski puk videćeš da se godišnji period početka i završetka radnje poklapaju. Time se oblikuje kompozicija romana, ali i simbolizuje život i sudbina ovog kolektivnog junaka. Razmisli o značenju koje ima to kružno kretanje kao i o značenju koje ima Slavonsko-podunavski puk. Kakvu istorijsku poruku nam šalje Crnjanski ovim delom? Kako tu poruku sagledavaš u savremenom kontekstu?